યુદ્ધને કારણે કોરિયા એક થવાના બદલે કાયમી ધોરણે બે ટુકડામાં વહેંચાઈ ગયું. ભારે ખાનાખરાબી સાથેના યુદ્ધ પછી સંયુક્ત રાષ્ટ્રસંઘે વચ્ચે પડીને તે અટકાવ્યું. તે વખતે સમજૂતિઓ થઈ અને બંને દેશોના સૈનિકોની આપલે કરવામાં આવી ત્યારે ભારતીય સેના અને તેમના અનુભવી સેનાપતિઓની મદદ લેવામાં આવી હતી. ભારતીય દળોએ શાંતિ સ્થાપનાનું કામ કર્યું હતું અને બંને વચ્ચે એક કામચલાઉ સરહદ બનાવી લેવાય. વચ્ચે ચાર કિલોમિટરનો વિસ્તાર યુદ્ધવિરામનો વિસ્તાર જાહેર કરી દેવાયો. બંને તરફ સૈનિકો ગોઠવાયેલા રહ્યા, પણ યુદ્ધવિરામને કારણે પાંચ દાયકાથી સ્થિતિ યથાવત્ રહી છે.